མང་ཡུལ་སྐྱིད་གྲོང་ཁུལ་གྱིདུང་ཅལཞབས་བྲོ་ཞེས་པ་དར་ཚུལ་ནི་སྤྱི་ལོའི་དུས་རབས་བདུན་པའི་སྐབས་སུ་མང་ཡུལ་གཞུང་དུ་ཆེས་སྔ་ཤོས་དར་བའི་དམངས་ཁྲོད་ཀྱི་རྩལ་ཆེན་རིག་གནས་སྒྱུ་རྩལ་ཞིག་ཡིན།དེ་ཡང་ཐོག་མར་མང་ཡུལ་གཞུང་དུསྐྱིདམི་གྲོང་བདུན་གྱི་འགོ་གཙོ་བྱས་པའི་ཁོ་ཚོས་སོ་སོའི་ཡུལ་གྱི་གྱོན་ཆས་དང་རྒྱན་ཆ་རྩ་ཆེན་རྣམས་ལུས་ལ་གཟབ་འཆོར་ལེགས་པར་བརྒྱན་ནས་བཀྲ་ཤིས་པའི་རྟགས་རྟེན་འབྲེལ་བྱེད་པའི་སྐབས་སུ་རྟེན་འབྲེལ་མཚོན་བྱེད་དུ་གར་འཁྲབ་བྱེད་ཀྱི་ཡོད།དུང་ཅལཞེས་པའི་མིང་དར་ཚུལ་ནི་དམན་ཆུང་བུ་མོའི་ལག་གཡས་པར་དངུལ་གྱི་རྡེའུདངུལ་གྱི་སྒྲོ་དུངདང་ལག་གཡོན་མར་སྦ་ལགདུང་སྒོརགཉིས་ཞབས་བྲོ་འཆམ་པའི་སྐབས་སུ་དུས་ཅིག་ཏུ་ལག་གཉིས་མཉམ་དུ་སྦྱར་ནས་ལག་བརྡབ་བྱེད་པའི་ཚེ་སྒྲོ་དུང་གཉིས་ཀྱི་སྐད་དུས་ཅིག་ཏུཆགསཆགསཆགསཞེས་སྒྲ་སྒྲོག་པསདུང་ཅལཞེས་པ་རླུང་ལྟར་ཕྱོགས་བཅུར་གྲགས་སོ།ཅལ་ཞེས་པ་ནི་སྒྲའི་དོནདེ་ཡང་ཞིབ་པར་བརྗོད་ན།སྔོན་དང་པོ་སྐྱིད་གྲོང་ཞེས་པའི་མིང་ལ་མང་ཡུལ་སྐྱིད་ཅེས་བརྗོད་པ་ལས་སྐྱིད་གྲོང་ཞེས་པའི་མིང་མ་མཆིས་སོ།མང་ཡུལ་སྐྱིད་ཞེས་པའི་དུས་སུ་གནས་དེར་གྲོང་མི་བདུན་ལས་མེད་མོད།གྲོང་མི་བདུན་གྱི་ཕོ་མོ་རྣམས་ཀྱིས་སྐབས་དེ་དུས་དུང་ཅལཞབས་བྲོ་ཞེས་པ་དེ་སྦྱངས་བའི་དུས་སུ་ཡུལ་དང་ཁ་གྱེས་ནས་སྔོ་ལྗང་ནགས་གསེབ་ཁྲོད་དུ་མི་གཞན་གྱིས་མ་ཚོར་བར་སྦྱོང་དུ་ཆས།སྐབས་དེ་དུས་ཞབས་བྲོ་སྦྱོང་ས་ནི་ཡུལ་གྱི་ནུབ་བྱང་ངོས་སུ་ནགས་ཀླུང་སྟུག་པོའི་ཁྲོད་རྡོ་ལེབ་ཆེན་པོ་ཞིག་ཡོད་པས་དེའི་སྟེང་སྐྱེས་ཕོ་མོ་རྣམས་རུབ་རུབ་བྱས་ནས་ཉམས་དང་ལྡན་པའི་སྒོ་ནས་སྐད་གསངས་མཐོན་པོས་གླུ་དབྱངས་ལེན་བཞིན་ཞབས་བྲོ་རྒྱག་གི་ཡོད།དེང་སང་ཡང་ཞབས་བྲོ་སྦྱངས་སའི་རྡོ་ལེབ་ཆེན་པོ་དེ་ང་ཚོའི་སྤྱན་ལམ་དུ་མངོན་རྒྱུ་ཡོད།དུས་ད་ཆ་མང་ཡུལ་སྐྱིད་གྲོང་གིདུང་ཅལཞབས་བྲོ་དེ་ཉམས་པ་སླར་གསོ་དང་མ་ཉམས་གོང་འཕེལ་བྱུང་ཡོད།མང་ཡུལ་སྐྱིད་གྲོང་ཁུལ་དུ་བཀྲ་ཤིས་པའི་མཛད་སྒོ་གང་འདྲ་ཞིག་སྤེལ་ནའང་སྔོན་དང་པོདུང་ཅལཞབས་བྲོ་དེ་གར་འཆམ་བྱེད་ཀྱི་ཡོད།